**Cenu aptauja**

**EPALE vebināra par personas datu aizsardzību vadīšana**

**Tehniskā specifikācija**

Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” veic aptauju, lai iegūtu cenu piedāvājumus par EPALE – Eiropas pieaugušo izglītības elektroniskajai platformas vebināra vadīšanu.

1. **Pasūtītājs:** Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” (Eiropas Komisijas Granta līgums Nr. 2018-2221/001-001, (projekta Nr. 604377-EPP-1-2018-1-LV-EPPKA 2-EPALE NSS)) (turpmāk – Projekts) Vaļņu iela 2, Rīga, LV-1050, Latvija.
2. **Kontaktpersona:** Projekta vadītāja Sanda Roze, tālr. 67047959, e-pasts: sanda.roze@izm.gov.lv.

**Cenu aptaujas priekšmets:** Projekta mērķu realizācijai nepieciešams noorganizēt vebināru, kura uzdevums ir izveidot jaunu, kvalitatīvu saturu un piesaistīt jaunus platformas lietotājus Eiropas pieaugušo izglītības elektroniskajai platformas EPALE Latvijas nacionālajā sadaļā.

1. **Tehniskā specifikācija:**
	1. Pasūtītājs pasūta un Izpildītājs apņemas sniegt šādu pakalpojumu (turpmāk – Pakalpojums):
		1. sagatavot un novadīt 1 (vienu) vebināru par personas datu aizsardzību, saskaņojot vebināra saturu ar Pasūtītāju;
		2. Vebināra ilgums ir vismaz 1,5 stundas (90 minūtes), kas tiek ierakstīts un raidīts tiešsaistē Projekta Facebook un Youtube lapā un izmantots Projekta vajadzībām;
		3. Izpildītājs sagatavo un vebināra laikā izmanto *PowerPoint* prezentāciju, kas tiek nodota Projektam;
		4. Izpildītājam ir tēmai atbilstoša augstākā izglītība;
		5. Izpildītājs pēdējā gada laikā ir vadījis vismaz 5 (piecus) seminārus, vebinārus un/vai lekcijas par vebināra tēmu un var uzrādīt šo pasākumu ierakstus vai materiālus, kā arī var sniegt praktiskus ieteikumus no savas pieredzes;
		6. Izpildītājs sniedz atbildes uz iespējamiem dalībnieku jautājumiem.
2. **Plānotā līguma summa:** **EUR 650,00** (seši simti piecdesmit *euro* 00 centi**)** par vienu vebināru. Norādītajā līgumcenā ir ietvertas visas ar Pakalpojuma sniegšanu saistītās izmaksas, tai skaitā visi nodokļi un nodevas.
3. **Pakalpojuma izpildes vieta un laiks**: Izglītības un zinātnes ministrija (Vaļņu ielā 2, Rīga), laika posmā līdz 2020. gada 15. decembrim, par konkrētu datumu vienojoties ar Pasūtītāju.
4. **Piedāvājuma iesniegšanas kārtība:** Piesakoties iepirkumam, pretendenti nosūta uz e-pastu sanda.roze@izm.gov.lv savu cenas piedāvājumu saskaņā ar Tehnisko specifikāciju un norāda savus rekvizītus.
5. **Piedāvājuma iesniegšanas termiņš**: četru darba dienu laikā, kopš saņemts uzaicinājums piedalīties cenu aptaujā.
6. **Piedāvājuma vērtēšanas kritērijs**: atbilstība Pasūtītāja prasībām un zemākā cena EUR.